**institucijų pateiktų pastabų derinimo lentelė**

**DĖL2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**10 PRIORITETO „VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS“**

**NR. 10.1.2-ESFA-V-915 PRIEMONĖS ,,VIEŠOJO VALDYMO INSTITUCIJŲ ATVIRUMO DIDINIMAS IR VISUOMENĖS ĮSITRAUKIMO Į VIEŠOJO VALDYMO PROCESUS SKATINIMAS“ PROJEKTŲ FINANSAVIMO SĄLYGŲ APRAŠO projekto**

|  |  |  |
| --- | --- | --- |
| **Institucijos pavadinimas** | **Pastabos ir pasiūlymai** | **Pastabų ir pasiūlymų įvertinimas** |
| Europos socialinio fondo agentūros 2016 m. sausio 15 d. raštu Nr. SB-2016-00040 pateiktos pastabos | 1. Patikslinti Aprašo 2.7 punkte interneto svetainės adresą į [www.esinvesticijos.lt](http://www.esinvesticijos.lt) | **Atsižvelgta.** |
|  | 2. Patvirtintame priemonių įgyvendinimo plane (toliau – PIP) veikloje Nr. 1.3.1 numatytas tik pasiūlymų dėl teisinio reglamentavimo tobulinimo rengimas, o Apraše papildomai nurodomas ir pasiūlymų dėl naujo teisinio reglamentavimo rengimas. | Apraše yra detalizuojamos, bet nekeičiamos PIP nuostatos. PIP veikla Nr. 1.3.1. „viešojo valdymo institucijų konsultavimosi su visuomene mechanizmo tobulinimas (pasiūlymų dėl teisinio reglamentavimo tobulinimo, taip pat metodinių dokumentų ir kitų metodinės pagalbos priemonių, reikalingų didinti viešojo valdymo institucijų konsultavimosi su visuomene aktyvumą ir veiksmingumą,rengimas)“ yra detalizuojama Aprašo 9.1 papunktyje. |
|  | 3. Aprašo 9.4 punkte yra numatyta veikla „Viešosios informacijos prieinamumui ir (ar) pakartotiniam panaudojimui didinti reikalingų priemonių kūrimas, tobulinimas, diegimas, vykdymas“. Siūlome pateikti sąvokos „pakartotinis panaudojimas“ išaiškinimą. | Neatsižvelgta.  Sąvokos „pakartotinis panaudojimas“ apibrėžimas yra pateiktas Priemonės Nacionalinių stebėsenos rodiklių skaičiavimo apraše ties Priemonės įgyvendinimo stebėsenos produkto rodiklio „Viešojo valdymo institucijos, įgyvendinusios priemones, skirtas didinti visuomenės dalyvavimą viešajame valdyme ir (ar) viešosios informacijos prieinamumą ar pakartotinį panaudojimą“ aprašymu. Aprašo 2.6 papunktyje yra nurodytas Lietuvos Respublikos vidaus reikalų ministerijos 2014–2020 metų Europos Sąjungos struktūrinių fondų investicijų veiksmų programos prioriteto įgyvendinimo priemonių įgyvendinimo planas, patvirtintas Lietuvos Respublikos vidaus reikalų ministro 2015 m. kovo 6 d. įsakymu Nr. 1V-164 „Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“. Aprašo 3 punkte nurodoma, kad Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose bei Lietuvos Respublikos valstybės informacinių išteklių įstatyme, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą, taisyklėse. |
|  | 4. Atkreipiame dėmesį, kad Aprašo 10.6 punkte yra nurodytos nefinansuojamos veiklos, kurios nėra numatytos PIP. | Priemonės PIP 5 dalyje yra nurodomi *reikalavimai, taikomi priemonei atskirti* nuo kitų iš ES bei kitos tarptautinės finansinės paramos finansuojamų programų priemonių.  Aprašo 10.6 papunktyje nustatomi papildomi reikalavimai projektams, nurodant projektus, kurie pagal Priemonę nefinansuojami. Šie reikalavimai nėra skirti *priemonės atskyrimui* nuo kitų iš ES bei kitos tarptautinės finansinės paramos finansuojamų programų priemonių. |
|  | 5. Aprašo 22, 23.1 ir 24 punktuose patikslinti nurodytus rodiklių kodus. | **Atsižvelgta.** |
|  | 6. Siūlome patikslinti Aprašo 23.2 punktą nurodant, kad tuo atveju, jei vykdoma Aprašo 9.5 veikla, projektas privalo, o ne gali siekti numatyto rodiklio. | **Atsižvelgta.** Aprašo 23.2 papunktis pakoreguotas. |
|  | 7. Aprašo 38.1.2 punkte yra numatytos nuomos išlaidos, kurios vadovaujantis Rekomendacijų dėl projektų išlaidų atitikties Europos Sąjungos struktūrinių fondų reikalavimais, galimos tik 5 biudžeto kategorijoje „Projekto vykdymas“. | **Atsižvelgta.** Aprašo 38.1.2 papunktyje nurodytos nuomos išlaidos yra išskirtos Aprašo 38.2.8 papunktyje. |
|  | 8. Vadovaujantis patvirtintos pavyzdinės projektų finansavimo sąlygų aprašo formos 59 punktu, siūlome patikslinti Aprašo 49 punktą. | **Atsižvelgta.** Aprašo 49.3 papunktis papildytas nuoroda. |
|  | 9. Aprašo 49.1 punkte yra numatyta, kad tuo atveju, jeigu projektą numatyta įgyvendinti kartu su partneriu – nevyriausybine organizacija, partnerio deklaracija turi būti papildyta atitinkamu punktu. Siūlome taikyti vienodą praktiką ir numatyti papildomą priedą, kaip yra numatyta derinamame priemonės 10.1.3-ESFA-V-918 Apraše. | **Atsižvelgta.** Aprašo 49.2 papunktyje yra nurodytas Aprašo 2 priedas „Partnerio – nevyriausybinės organizacijos deklaracija“. |
| Lietuvos Respublikos finansų ministerijos 2016 m. sausio 11 d. raštu Nr. ((4.59-2408)-5K-1527633)-6K-1600182 pateiktos pastabos | 10. Patikslinti Apraše vartojamas sąvokas, jas suvienodinant su Atsakomybės ir funkcijų pasiskirstymo tarp institucijų, įgyvendinant 2014 - 2020 metų Europos Sąjungos struktūrinių fondų investicijų veiksmų programą, taisyklių, patvirtintų LRV 2014 m. birželio 4 d. nutarimu Nr. 528 2 punkte nustatytomis sąvokomis. | **Atsižvelgta.** |
| Informacinės visuomenės plėtros komiteto prie Susisiekimo ministerijos 2016 m. sausio 14 d. raštu Nr. S- 40 pateiktos pastabos | 11. Patikslinti Aprašo 38.1.2. papunktį, nurodant kad šiame papunktyje minimos išlaidos yra tinkamos finansuoti tik tuo atveju „*jei projektų vykdytojai, vadovaujantis Vyriausybės nutarimo Nr. 498 4.5 papunktyje nustatytais pagrindais, numato valstybės informacinių išteklių infrastruktūrą tvarkyti savarankiškai*“. | **Atsižvelgta.** |
|  | 12. Jeigu yra planuojamos investicijos į informacinės sistemos kūrimą ir/ar modernizavimą, Aprašo projekte numatyti šias netinkamas išlaidas:  - informacinės sistemos nuostatų ir informacinės sistemos duomenų saugos nuostatų parengimo išlaidos;  - apmokėjimo už valstybės IT paslaugų teikėjų teikiamas IT paslaugas, numatytas Vyriausybės 2015 nutarime Nr. 498, išlaidos. | **Atsižvelgta.** Apraše papildomai išskirti 40.3 ir 40.4 papunkčiai. |
| Lietuvos Respublikos susisiekimo ministerijos 2016 m. sausio 6 d. raštas Nr. 2-38 (131) | Pastabų ir pasiūlymų nepateikė. |  |
| Lietuvos Respublikos švietimo ir mokslo ministerijos 2016 m. sausio 15 d. raštas Nr. SR - 217 | Pastabų ir pasiūlymų nepateikė. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_